สวัสดีค่ะ คือหนูมีปัญหาเกี่ยวกับขากรรไกรข้างขวาค่ะคือหนูอ้าปากน้อยมากค่ะปวดมากเวลาอ้าปาก บางทีขากรรไกรก็ค้าง บางทีก็ได้ยินเสียงเวลาขยับเมื่อก่อนมันยังไม่เจ็บปวดมาแต่วันนี้หนูเจ็บมากค่ะเคี้ยวข้าวก็เจ็บ ขาดว่าหน้าจะมาจากที่หนูเคี้ยวข้าวข้างขวาข้างเดียวเพราะข้างซ้ายฟันหนูผุหนูเลยต้องเคี้ยวข้างขวา.หนูควรทำอย่างไรดีคะไปหาด้านไหนได้คะ
สวัสดีค่ะ อาการเจ็บบริเวณขากรรไกรอาจเกิดจาก-ความผิดปกติของข้อต่อขากรรไกรคือมีการอักเสบ อาจเกิดได้จากการนอนกัดฟัน โดยมักสัมพันธ์กับความเครียด การบดเคี้ยวอาหารมากเกินไป และอาจเกิดจากการบาดเจ็บทางกีฬา-ไซนัสอักเสบ โดยน้ำมูกหรือหนองที่บริเวณใบหน้าไปสร้างแรงกดบริเวณขากรรไกร-ปวดหัวคลัสเตอร์หรือปวดหัวเป็นชุด ๆ เป็นการปวดหัวชนิดหนึ่งที่อาจลามไปกรามได้-โรคปวดเส้นประสาทใบหน้า-ปวดฟัน หรือมีการติดเชื้อที่รากฟัน-ได้รับบาดเจ็บบริเวณกระดูกข้อต่อขากรรไกร เช่น กระดูกหัก หรือกระดูกขากรรไกรเคลื่อนหากปวดมาก เวลาเคี้ยวอาหารก็ยิ่งปวดมากขึ้น มีการปวด บวม แดง ร้อนบริเวณกราม หรือมีแผลในช่องปาก ฟันผุ น้ำมูกเขียว ควรไปพบแพทย์เพื่อตรวจเพิ่มเติม ในกรณีนี้หากเกิดจากฟันผุ ก็คงต้องรักษาฟันผุก่อนค่ะอาจพบแพทย์ทั่วไปเพื่อประเมินอาการเบื้องก่อน หากเป็นภาวะข้อต่อขากรรไกรอักเสบ อาจจะต้องพบแพทย์หู คอ จมูก หากเป็นเรื่องฟันผุควรไปพบทันตแพทย์ค่ะแนะนำควรงดการอ้าปากกว้าง การพูดนานๆ หลีกเลี่ยงการทานอาหารแข็งที่ต้องเคี้ยวมาก เช่น เนื้อสัตว์ที่เหนียว เพื่อให้ข้อต่อขากรรไกรได้พัก ใช้น้ำอุ่นประคบบริเวณขากรรไกร หากปวดมาก อาจทานยาแก้ปวดกลุ่มที่ไม่ใช่สเตียรอยด์เพื่อบรรเทาอาการได้